FK Sarajevo – sezona 2019/2020.
Sezona 2019/2020. predstavlja 72. sezonu od osnivanja FK Sarajeva i 20. uzastopnu sezonu u Premijer ligi Bosne i Hercegovine. Pored takmičenja u ligi, klub je učestvovao i u Kupu Bosne i Hercegovine. Sarajevo se takmičilo i u kvalifikacijama za UEFA Ligu prvaka i UEFA Evropsku ligu. Sezona pokriva period od 14. juna 2019. do 13. juna 2020. Premijer liga BiH je odgođena 12. marta 2020. zbog pandemije koronavirusa, da bi 1. juna 2020. Nogometni savez Bosne i Hercegovine donio odluku o prekidu lige te je proglasio FK Sarajevo za prvaka Premijer lige za sezonu 2019/20. Osvajanjem prvog mjesta klub se kvalifikovao za 1. rundu kvalifikacija za Ligu prvaka 2020/21.